નવી દિલ્હી : વડાપ્રધાન નરેન્દ્ર મોદી રશિયા અને અફધાનિસ્તાનની યાત્રા બાદ હવે પાકિસ્તાન પહોંચ્યા છે. તે આજે જ સ્વદેશ પણ પરત ફરશે. જો કે વડાપ્રધાન પોતાની રશિયન યાત્રા દરમિયાન ટ્વીટ કરીને કહ્યું કે તે પાકિસ્તાની વડાપ્રધાન નવાઝ શરીફને જન્મ દિવસની શુભકામના આપવા માટે લાહોર જશે અને શુભકામના પાઠવીને સાંજે પરત ફરશે. આ મુલાકાત તેવા સમયે થઇ રહી છે જ્યારે પેરિસમાં થયેલી બંન્ને દેશોનાં વડાપ્રધાનની મુલાકાત બાદ બંન્ને દેશોનાં સંબંધોમાં સુધાર આવે તેવી શક્યતા છે. અગાઉ પૂર્વ વડાપ્રધાન ઇન્દિરા ગાંધી, રાજીવ ગાંધી અને અટલ બિહારી વાજપેયી પણ પાકિસ્તાનની મુલાકાત લઇ ચુક્યા છે.